CELEX: 62018CN0049
Language: sl
Date: 2018-01-26 00:00:00
Title: Zadeva C-49/18: Predlog za sprejetje predhodne odločbe, ki ga je vložilo Tribunal Superior de Justicia de Cataluña (Španija) 26. januarja 2018 – Carlos Escribano Vindel/Ministerio de Justicia

30.4.2018   
            
            
               SL
            
            
               Uradni list Evropske unije
            
            
               C 152/6
            
         Predlog za sprejetje predhodne odločbe, ki ga je vložilo Tribunal Superior de Justicia de Cataluña (Španija) 26. januarja 2018 – Carlos Escribano Vindel/Ministerio de Justicia
   (Zadeva C-49/18)
   (2018/C 152/08)
   Jezik postopka: španija
   
      Predložitveno sodišče
   
   Tribunal Superior de Justicia de Cataluña
   
      Stranki v postopku v glavni stvari
   
   
      Tožeča stranka: Carlos Escribano Vindel
   
      Tožena stranka: Ministerio de Justicia
   
      Vprašanja za predhodno odločanje
   
   
               1.
            
            
               Ali je treba splošno načelo prava Unije o prepovedi diskriminacije razlagati tako, da nacionalna ureditev iz člena 31(1) zakona 39/2010 z dne 22. decembra o državnem proračunu za leto 2011 (Ley 39/2010, de 22 de diciembre, de Presupuestos Generales del Estado para el año 2011), s katero so bili določeni različni odstotki znižanj, ki so bili bolj obremenjujoči za tiste sodnike, ki so zaslužili manj in ki so morali zato nositi večje breme za vzdrževanje javnih odhodkov, ni v nasprotju z njim? (načelo prepovedi diskriminacije)
            
         
               2.
            
            
               Ali je treba splošno načelo prava Unije o ohranitvi neodvisnosti sodstva s pomočjo pravične in stabilne plače, ki je v skladu s funkcijami, ki jih opravljajo sodniki, razlagati tako, da nasprotuje nacionalni ureditvi, kot je člen 31(a) zakona 39/2010 z dne 22. decembra o državnem proračunu (Ley 39/2010, de 22 de diciembre, de Presupuestos Generales del Estado), ki ne upošteva narave funkcij, ki jih izvajajo sodniki, njihove delovne dobe ali pomembnosti njihovih nalog, in ki pomeni večje breme za vzdrževanje javnih odhodkov izključno za tiste, ki zaslužijo manj? (načelo neodvisnosti sodstva)